РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 број 06-2/22-14

24.април 2014. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ

И ЛОКАЛНУ САМОУПРАВУ, ОДРЖАНЕ 24. АПРИЛА 2014. ГОДИНЕ

Седница је почела у 10,00 часова.

Седници је, сагласно члану 25. став 2. Пословника Народне скупштине, председавао Живан Ђуришић, као најстарији члан Одбора.

Седници су присуствовали чланови Одбора: Жарко Мићин, Драган Николић, Љиљана Малушић, Александар Мартиновић, Живан Ђуришић, Светислав Вукмирица, Тања Томашевић Дамњановић, Владимир Ђукановић, Мехо Омеровић, Петар Петровић, Дубравка Филиповски и Ласло Варга.

Седници је присуствовала Миљана Зиндовић (заменик Милетића Михаиловића).

Седници нису присуствовали чланови Одбора: Сузана Спасојевић, Балша Божовић и Јован Марковић, нити њихови заменици.

Поред чланова Одбора седници је присуствовала и народни посланик Весна Бесаровић.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине, а затим је Одбор прешао на рад према унапред одређеном

Д н е в н о м р е д у:

1. Избор председника Одбора;

2. Избор заменика председника Одбора.

Прва тачка дневног реда: Избор председника Одбора

Биљана Пантић Пиља и Ласло Варга, чланови Одбора, предложили су да се за председника Одбора изабере члан Одбора Петар Петровић.

Одбор је једногласно изабрао Петра Петровића за председника Одбора.

Након избора за председника, председавање седници преузео је Петар Петровић.

Друга тачка дневног рада: Избор заменика члана Одбора

Председник Одбора је предложио да за заменика председника Одбора буде изабрана Тања Томашевић Дамњановић, члан Одбора.

Одбор је једногласно изабрао Тању Томашевић Дамњановић за заменика председника Одбора.

Седница је завршена у 10,10 часова.

Седница је тонски снимана.

СЕКРЕТАР ПРЕДСЕДАВАЈУЋИ

Љиљана Милетић Живковић Живан Ђуришић